AMMUD iwakken ara yewqem tameɣra. Yeqqim ugujil ar yettru ɣer ultma-s, iqqar-as : « uɣur ad iyiteǧǧeḍ a weltma!» Teqqim ar tettru ula d nettat. Asmi i d-yuɣal urgaz-nni ad yawi tameṭṭutis. Rebbi lεalamin yerra aqcic d agernic. Yusa-d urgaz ad yawi tameṭṭut-is, tenna-as teqcict i urgaz-is : « Ini-as i εemmi, aqelwac-a ad yeddu d teqcict » Iruḥ urgaz, yenna-as i εemmi-s n tmeṭṭut-is : « A wlidi, aqelwac-agi ad yeddu d teqcict » - Yenna-as : « Ad yeddu », iruḥ, yewwi-ten, yewqem tameɣra deg uxxam-is. Yuɣal uqelwac-nni ansi i tekka ultma-s ad yekk, ur yezmir ara ad tt-ifareq. Taqcict teffeɣ-d am tḥuret. Argaz-is iḥemmel-itt xilla.